wickkiey/tamil-wikipedia-markdown huggingface dataset:
# தி வீக் (இந்திய இதழ்)

தி வீக் (The Week) என்பது இந்தியாவில் வெளியாகும் வார இதழ். இது மலையாள மனோரமா குழுமத்தினரால் வெளியிடப்படுகிறது. இந்தியாவில் அதிகம் விற்பனையாகும் ஆங்கில வார இதழ் இதுவே. தற்சமயம் இதை கொச்சியில் இருந்து வெளியிடப்படுகிறது ,தற்போது புது தில்லி, மும்பை, பெங்களூர், கோட்டயம் ஆகிய இடங்களில் அச்சடிக்கின்றனர். இது தெற்காசிய இதழாளர் சங்க விருது, சிறந்த ஊடகத்திற்கான விருது ஆகிய விருதுகளைப் பெற்றுள்ளது.  

## வரலாறு

### தலைமைப் பதிப்பாசிரியர்
தி வீக் இதழானது மலையாள மனோரமா குழுமத்தினால் டிசம்பர், 1982 இல் வெளியிடப்பட்டது. இரண்டு தலைமைப் பதிப்பாசிரியர்கள் இருந்தனர். தற்போது இந்தப் பொறுப்புகள் துறக்கப்பட்டது.  

#### கே. எம்.மேத்யூ
கே. எம்.மேத்யூ நிறுவனர் மற்றும் தலைமைப் பதிப்பாசிரியர் பொறுப்பில் டிசம்பர் 25, 1988 வரையில் இருந்தார். இவர் மதுகுட்டிசயான் எனும் பெயரில் பரவலாக அறியப்படுகிறார். இந்திய செய்தி ஊடக அறக்கட்டளையின் தலைவராகவும், இந்திய செய்தி ஊடக சமூகத்தின் தலைவராகவும் இருந்துள்ளார். இவர் ஆகஸ்டு 1, 2010 இல் இறந்தார். 1998 ஆம் ஆண்டில் இவருக்கு பத்ம பூசன் விருது கிடைத்தது.  

#### மம்மன் மேத்யூ
மம்மன் மேத்யூ, கே.எம். மேத்யூவின் மூத்த மகன் ஆவார். தலைமைப் பதிப்பாசிரியர் பதவியில் ஜனவரி 1, 1989 முதல் டிசம்பர் 9, 2007 வரை இருந்தார். இவர் தற்போது மலையாள மனோரமா பதிப்பகத்தின் தலைமை பதிப்பாசிரியராக இருக்கிறார். இவருக்கு 2005 ஆம் ஆண்டில் பத்மசிறீ கிடைத்தது.  

தற்போது தி வீக் இதழில் தலைமைப் பதிப்பாசிரியர்கள் இல்லை. கே. எம்.மேத்யூவின் இரண்டாவது மகனான பிலிப் மேத்யூ நிர்வாகப் பதிப்பாளராக ஜனவரி, 1989 முதல் பணியாற்றி வருகிறார்.  

### வெளியீட்டாளர்கள்
இந்த இதழின் முதல் வெளியீட்டாளர் பிலிப் மேத்யூ ஆவார். அவர் இந்தப் பொறுப்பில் டிசம்பர், 1988 வரை இருந்தார்.  

ஜேக்கப் மேத்யூ: ஜனவரி 1, 1989 முதல் தற்போது வரை ஜேக்கப் மேத்யூ வெளியீட்டாளராக இருந்து வருகிறார். இவர் கே. எம்.மேத்யூவின் மூன்றாவது மகன் ஆவார். இவர் தற்போது சர்வதேச செய்தித்தாள்கள் மற்றும் செய்தி வெளியீட்டாளர்கள் சங்கத்தின் தலைவராக உள்ளார். இந்தப் பதவியைப் பெறும் இரண்டாவது ஆசியாக் கண்டத்தவர் மறும் முதல் இந்தியர் ஆவார்.  

### பதிப்பாசிரியர்கள்
தி வீக் இதழிற்கு இரண்டு பதிப்பசிரியர்கள் இருந்தனர். இந்த பதவியானது அதற்குப் பிறகு துறக்கப்பட்டது.  

வி. கே. பி. நாயர்: இவர் டிசம்பர் 26, 1982 முதல் சூன் 3, 1984 வரையில் பதிப்பாசிரியராக இருந்தார். இவருக்குப் பின் டி. வி. ஆர். செனாய் இந்தப் பொறுப்பினைப் பெற்றார். அவர் சூன் 10, 1984 முதல் டிசம்பர் 11, 1988 வரை நீடித்தார். இவருக்கு பத்ம பூசன் விருது 2003 ஆம் ஆண்டில் வழங்கப்பட்டது.  

### பொறுப்பு வகிக்கும் பதிப்பாசிரியர்கள்
தற்போதைய செய்தி ஊடகம் மற்றும் நூற்பதிவுச் சட்டத்தின்படி (1867) செய்தியை வெளியிடுவதன் முழு பொறுப்பானது அந்த இதழின் பொறுப்பு வகிக்கும் பதிப்பாசிரியர்களைச் சார்ந்தது ஆகும். தி வீக் இதழின் தற்போதைய பொறுப்பு வகிக்கும் பதிப்பாசிரியர் டி. ஆர். கோபாலகிருஷ்னன் ஆவார். இவர் இந்தப் பொறுப்பினை டிசம்பர் 18, 1988 இல் ஏற்றார்  

## நாளிதழ்ச் சிறப்பிணைப்பு மலர்
தி வீக் இதழுடன் இரண்டு நாளிதழ்ச் சிறப்பிணைப்பு மலர்கள் இலவசமாக வழங்கப்பட்டு வருகிறது. அதில் முதலாவது ஹெல்த் (உடல் நலம்) இரு வாரத்துக்கு ஒருமுறை வருகிறது. இதில் பொருத்தமுடைமை, உடல் நலனைப் பேணிக்காப்பது பற்றிய தகவல்கள் இடம்பெற்றிருக்கும். இரண்டாவது வாலட் (பணப்பை) மாதம் ஒரு முறை வெளியிடப்படுகிறது. இதில் முதலீடு மற்றும் நிதித் திட்டமிடல் பற்றிய தகவல்கள் இடம்பெற்றிருக்கும்
# ஐந்து ஐந்து ஐந்து



**ஐந்து ஐந்து ஐந்து** (*Ainthu Ainthu Ainthu*) அல்லது **(555)** இயக்குநர் சசி இயக்கத்தில் 2013-ஆம் ஆண்டு வெளிவந்த இந்தியத் தமிழ்த் திரைப்படமாகும்.  

## நடிகர்கள்
- பரத் - அரவிந்த்
- மிருத்திகா லியானா- "லியா" ஜார்ஜ், பாயல் (இரட்டை வேடம்)
- எரிகா பெர்னாண்டஸ் - மஞ்சரி
- சந்தானம் கோபால்
- சுதீஷ் பெர்ரி- சித்ரஞ்சன்
- மனோபாலா - யோகா பயிற்றுவிப்பாளர்
- ராஜ் பரத்- நிகில்
- சுவாமிநாதன்- ஜி. ஆர்
- லியானா- லியானாவின் அத்தை
- டிவி ரத்னவேலு- மருத்துவர்
- ஜான் விஜய்- சிறப்புத் தோற்றம்
- சதீஷ் கிருஷ்ணன்- சிறப்புத் தோற்றம்
# தி வீக் (அமெரிக்க இதழ்)

*இந்திய இதழைப் பற்றி அறிய, தி வீக் (இந்திய இதழ்) கட்டுரையைப் பார்க்கவும்*  

**தி வீக்** (The Week) அமெரிக்காவில் வெளியாகும் ஓர் வார இதழ். இது ஐக்கிய அமெரிக்கா, ஐக்கிய இராச்சியம் (இங்கிலாந்து), ஆஸ்திரேயா ஆகிய நாடுகளுக்கு ஏற்ப மூன்று பதிப்புகளாக வெளியாகிறது. அரசியல், பொருளாதாரம், வியாபாரம் ஆகியனவற்றுடன் அறிவியல், கலை தொடர்பான செய்திகளும் இடம் பெறுகின்றன.  

## இணைப்புகள்
- தி வீக் — ஆத்திரேலியப் பதிப்பு (ஆங்கிலத்தில்)
- தி வீக் — ஐக்கிய இராச்சியப் பதிப்பு (ஆங்கிலத்தில்)
- தி வீக் — அமெரிக்கப் பதிப்பு (ஆங்கிலத்தில்)
# டெய்லி மெயில்

**டெய்லி மெயில்** (The Daily Mail) என்பது இங்கிலாந்தில் அதிகம் வெளியாகும் செய்தித்தாள்களில் ஒன்று. இது ஞாயிறு தவிர்த்து வாரத்தின் ஆறு நாட்களில் வெளியாகிறது. இதற்கு மாற்றாக ஞாயிற்றுக் கிழமைகளில் மட்டும் தி மெயில் என்ற நாளிதழ் வெளியாகும். ஒவ்வொரு நாளும் ஒரு மில்லியன் பிரதிகள் விற்பனையாகின்றன. இதை வெளியிடும் தி டெய்லி மெயில் அண்டு ஜெனரல் டிரஸ்டு என்ற நிறுவனம் ஈவினிங் ஸ்டார், லண்டன் லைட் ஆகிய இதழ்களையும் வெளியிடுகிறது.  

## இணைப்புகள்
- தளம்
# ஒனோ நோ கோமாச்சி


**ஒனோ நோ கோமாச்சி**, (*Ono no Komachi*, **யப்பானியம்**:小野 小町 பொது 825 – 900) யப்பானிய நாட்டின் பெண் வாகா கவி ஆவார். ஃகயன் காலகட்டத்தை சேர்ந்த இவர், *ரொக்காசென்* எனப்படும் ஆறு முக்கிய வாகா கவிகளில் ஒருவர். மேலும் பிசிவாரா நோ கின்டோ என்ற பிரபல யப்பானிய கவியால் முப்பத்தி ஆறு கவிதை தெய்வங்களில் ஒருவராக குறிக்கப்படுகின்றார். இவர் தனது நிகரற்ற அழகின் காரனமாகவும் கவனம் பெற்றவர். இன்றைக்கும் யப்பானில், அழகிய பெண்களை குறிக்க *கோமாச்சி* என்ற பதமே பயன்படுத்தப் படுகின்றது.  

## வாழ்க்கை வரலாறு

கோமாச்சியின் பிறப்பு மற்றும் வாழ்க்கை பற்றிய குறிப்புகள் அதிகம் காணக் கிடைப்பதில்லை. நாட்டார் பாடல்கள் இவர் அகிடா நிலப்பரப்பை சேர்ந்தவர் என்றும் அரண்மனை சேவகி எனவும் குறிக்கின்றன. இவரின் கால கட்டத்தை நோக்கும்போது, இவர் பேரரசர் நிமாயோவின் ஆட்சிக் காலத்தில் வாழ்ந்திருக்கலாம் என நம்பப்படுகின்றது.  

இன்னும் சில கதைகள் இவர் காதலை பற்றி குறிப்பிடுகின்றன. இவற்றில் பிரபலமானது, கோமாச்சிக்கும் ஃபுககுசா நோ சோசோ என்ற முக்கிய அரச பிரதிநிதிக்குமான காதல் கதை ஆகும். இதன்படி தன்னை காதலிக்கும் ஃபுககுசாவிடம், தொடர்ந்து 100 இரவுகளை தன்னுடன் கழித்தால் தானும் அவரை காதலிப்பதாக கோமாச்சி கூறுகின்றார். அதன்படியே 99 இரவுகளை அவருடன் கழிக்கும் ஃபுககுசா 100வது நாள் இரவில் அவரை சந்திக்கும் முன்னரே மரணமடைந்துவிடுகிறார். இன்னும் சில கதைகள், 100வது நாளில் ஃபுககுசாவின் தந்தை இறந்து விடுவதால்தான் அவரால் கோமாச்சியை சந்திக்க முடியவில்லை என்கின்றன.  

இவரை பற்றிய கதைகள் அனைத்தும், இவரின் முதுமையை பற்றியும் வர்ணிக்கின்றன. முழுமையாக தனது இளமையையும் அழகையும் இழந்த கோமாச்சி, தனது காதலர்களால் கைவிடப்பட்ட நிலைமையில் தெருவில் பிச்சை எடுத்து பிழைத்ததாக இவை கூறுகின்றன.  

## கவிதைகள்

கோமாச்சியின் கவிதைகள் வாகா எனப்படும் யப்பானிய கவிதை மரபை சேர்ந்தவை. காதலின் ஏக்கம், தனிமை, பிரிவு, காமம் ஆகியவை கோமாச்சியின் வாகாவில் அதிக இடம் பிடித்தன. பேரரசர் உதாவினால் தொகுக்கப்பட்ட கோகின் வகாசு எனப்படும், சிறந்த வாகா கவிதைகளின் தொகுப்பில் இவரது கவிதைகள் இடம்பெற்றன. இவ்வாகா தொகுப்பில் இடம்பெற்ற ஒரே பெண்கவியின் கவிதைகள் கோமாச்சியினுடையவை என்பது குறிப்பிடத்தக்கது.  

## அங்கீகாரம்

கோமாச்சியின் கதைகளில் சில, பிற்கால யப்பானிய இலக்கியங்களில் குறிப்பிடப்படுகின்றன. நோ எனப்படும் யப்பானிய பாரம்பரிய நாட்டியக் கலையின் ஐந்து நாடகங்கள் கோமாச்சியின் வரலாற்றை இயம்புகின்றன. மேலும் ஒகுரு கியாகுனின் இசூ (*நூறு கவிகளின் நூறு கவிதைகள்*) என்ற வாகா தொகுப்பிலும் இவரது கவிதைகள் இடம் பிடித்துள்ளன.  

இவரின் புகழ் பாடும் வகையில், இவரது பிறப்பிடமாக கருதப்படும் அகிடா பிரதேசத்து தொடருந்து சேவைக்கு இவரின் பெயர் வைக்கப்படுள்ளது. மேலும் இந்த பகுதியில் அதிகம் விளையும் ஒருவகை அரிசிக்கும் இவரின் பெயர் (*அகிடோ கோமாச்சி*) வைக்கப்பட்டுள்ளது.
# உணவுப் பாதுகாப்பு மற்றும் தரப்படுத்தல் ஆணையம், இந்தியா



**உணவுப் பாதுகாப்பு மற்றும் தரப்படுத்தல் ஆணையம்** என்பது இந்திய அரசின் குடும்ப நல அமைச்சகத்தால் நிர்வகிக்கப்படும் அமைப்புகளில் ஒன்று. இந்த அமைப்பின் முதன்மை நோக்கம் சட்டங்களை வகுத்து, பாதுகாப்பான உணவை வழங்கி மக்களின் நலத்தைக் காப்பது ஆகும். இவ்வமைப்புக்கு 4 பரிந்துரை ஆய்வுக்கூடங்களும் 72 ஆய்வுக்கூடங்களும் உள்ளன.
# விக்கிப்பீடியா:உங்களுக்குத் தெரியுமா/ஏப்பிரல் 17, 2013


- **கத்தூரி மானில்** இருந்து பெறப்படும் வாசனைப் பொருளான கத்தூரியில் கரிகை, திலகை, குளுந்தை, பிண்டகை, நாயகை என ஐந்து வகைகள் உள்ளன.

- **ரென்மின்பி** அல்லது ஆர்.எம்.பி. என்பது சீன மக்கள் குடியரசின் நாணயம் ஆகும்.

- கனடாவின் டோரண்டோவில் அமைந்துள்ள **சி. என். கோபுரம்** (படம்) துபாயின் புர்ஜ் கலிஃபா கட்டிமுடிக்கப்படும் வரை, உலகின் மிக உயரமான கோபுரமாக சுமார் 34 ஆண்டுகள் திகழ்ந்தது.

- **அலாரிப்பு** என்பது பரதநாட்டியக் கலைஞர்கள் கற்கும் நடனத்தின் முதல் அசைவாகும்.

- **ஆங்கில்கள்** என்பவர்கள் வடகடல் பகுதிகளில் வாழ்ந்திருந்த செருமானிய மொழிகள் பேசும் இனப்பிரிவினரில் ஒருவராவர்.
# தமிழ்த் தொலைக்காட்சிச் சேவைகள்

தமிழில் நிகழ்ச்சிகள் வழங்கும் **தமிழ் தொலைக்காட்சி சேவைகள்** உலகின் பல நாடுகளில் இருக்கின்றன. ஒளிபரப்பு ஒரு குறிப்பிட்ட நிலப்பரப்பையே உள்ளடக்கினாலும், இணையம் செய்மதியூடாக்க பிற நாடுகளின் தொலைக்காட்சி சேவைகளை பெற முடியும்.  

## மகிழ்கலை
### தமிழ் நாடு

ஜனம் தமிழ் செய்தி தொலைக்காட்சி (ஏப்ரல் 14 தமிழ் புத்தாண்டில் ஆரம்பம்)  
- சன் டிவி
- விஜய் டிவி
- ஜீ தமிழ்
- கலர்ஸ் தமிழ்
- கலைஞர் டிவி
- தந்தி ஒன்
- ராஜ் டிவி
- ஜெயா டிவி
- புதுயுகம் டிவி
- சன் லைப்
- வேந்தர் டிவி
- வசந்த் டிவி
- பாலிமர் டிவி
- கேப்டன் டிவி
- மக்கள் டிவி
- மெகா டிவி
- வானவில் டிவி
- பெப்பர்ஸ் டிவி
- பொதிகை டிவி
- சூப்பர் டிவி
- சங்கமம் டிவி
- தமிழன் டிவி
- மதிமுகம் டிவி
- மின் டிவி
- தேவர் டிவி (இணையம்)
- இமயம் டிவி
- கரன் டிவி
- விண் டிவி
- ஏ. எம். என். டிவி

### இலங்கை

- சக்தி டிவி
- நேத்ரா டிவி
- வசந்தம் டிவி
- இசுடார் தமிழ் டிவி
- யூ டிவி
- டான் தமிழ் ஒளி

### சிங்கப்பூர்

- வசந்தம் டிவி
- ஒக்டோ (1995-2000)
- சென்ட்ரல் (டிவி சேனல்) (1984-2008)

### மலேசியா

- அஸ்ட்ரோ வானவில்
- அஸ்ட்ரோ விண்மீன்

### கனடா

- ஏடிஎன் ஜெயா டிவி
- தமிழ் வண்
- தமிழ் விசன்
- ரி.ஈ.ரி டிவி

### பிரித்தானியா

- ஐபிசி தமிழ்
- தீபம் டிவி
- ஆதவன் டிவி

## திரைப்பட அலைவரிசை
### தமிழ் நாடு

- கே டிவி
- விஜய் சூப்பர்
- ஜீ திரை
- ஜெயா மூவிஸ்
- மெகா 24
- ராஜ் டிஜிட்டல் பிளசு
- சோனி பிக்சு
- &பிளிக்சு
- முரசு

### மலேசியா

- அஸ்ட்ரோ வெள்ளித்திரை
- அஸ்ட்ரோ தங்கத்திரை

### சிங்கப்பூர்
- வண்ணத்திரை

## இசை தொலைக்காட்சிகள்

- ஜெயா மேக்சு
- இசையருவி
- மெகா மியூசிக்கு
- ராஜ் மியூசிக்கு
- சன் மியூசிக்கு
- எசுஎசு மியூசிக்கு
- விஜய் மியூசிக்

## செய்தி தொலைக்காட்சிகள்

- நியூஸ்18 தமிழ்நாடு
- விவேக பாரதி தமிழ்நாடு
- நியூஸ்7 தமிழ்
- புதிய தலைமுறை
- லோட்டஸ் நியூஸ்
- கேப்டன் நியூசு
- ராஜ் நியூஸ்
- கலைஞர் செய்திகள்
- சன் செய்திகள்
- தந்தி டிவி
- சத்யம் டிவி
- நியூஸ் ஜெ
- பாலிமர் நியூசு
- ழ டிவி
- டிபிஐ தமிழ் நியூஸ்
- எம் நாடு தொலைக்காட்சி

## நகைச்சுவை தொலைக்காட்சிகள்

- ஆதித்யா தொலைக்காட்சி
- சிரிப்பொலி தொலைக்காட்சி

## குழந்தைகள் தொலைக்காட்சிகள்

- சித்திரம் டிவி
- சுட்டி டிவி
- கார்ட்டூன் நெட்வொர்க்கு
- டிஸ்கவரி கிட்சு இந்தியா
- டிஸ்னி சேனல்
- டிஸ்னி ஜூனியர்
- கங்காமா டிவி
- மார்வெல் எச்கியூ
- நிக்கெலோடியன் இந்தியா
- போகோ
- சோனி யே!
- நிக்கெலோடியன் சோனிக்
- ஈடிவி பால பாரத்

## தகவல் சார்ந்த பொழுதுபோக்கு தொலைக்காட்சிகள்

- டிஸ்கவரி தமிழ்
- டிஸ்கவரி இந்தியா
- டிராவல்எக்சுபி
- ஃபாக்சு லைப்பு இந்தியா
- ஹிஸ்ட்ரி டிவி18 (தமிழ்)
- நட் ஜியோ வில்ட்
- நேஷனல் ஜியாகிரபிக்
- டிஸ்கவரி, இன்க்.
- சோனி பிபிசி எர்த்து

## ஷாப்பிங் தொலைக்காட்சிகள்

- சி.ஜி. குழுமம் தமிழ்
- ஹாம் சோப் 18

## பக்தி தொலைக்காட்சிகள்

- சால்வேஷன் தொலைக்காட்சி
- ஆசீர்வாதம் தொலைக்காட்சி
- ஓம் தொலைக்காட்சி
- ஸ்ருதி தொலைக்காட்சி
- ஏஞ்சல் தொலைக்காட்சி
- ஸ்வர்கா தொலைக்காட்சி (தமிழ்)
- ஸ்ரீ சங்கரா டிவி
- மாதா டிவி
- நம்பிக்கை டிவி
- ஓம்தமிழ்

## முன்னர் ஒளிபரப்பான தொலைக்காட்சிகள்

- தமிழீழ தேசிய தொலைக்காட்சி
- வெற்றி தொலைக்காட்சி
- நேத்ரா தொலைக்காட்சி
# நிக்கோலசு மதுரோ


**நிக்கோலாசு மதுரோ மோரோசு** (*Nicolás Maduro Moros*; எசுப்பானிய ஒலிப்பு: nikoˈlaz maˈðuɾo ˈmoɾos; பிறப்பு: 23 நவம்பர் 1962) வெனிசுவேலாவின் அரசியல்வாதியும் தற்போதைய வெனிசுவேலா அரசுத்தலைவரும் ஆவார். இவர் இதற்கு முன் வெனிசுவேலாவின் துணை அரசுத்தலைவராக 2012 அக்டோபர் முதல் 2013 மார்ச்சு வரையும், வெளியுறவுத்துறை அமைச்சராக 2006 ஆகத்து முதல் 2013 சனவரி வரையும் இருந்துள்ளார். 14 ஏப்ரல் 2013 அன்று நடந்து முடிந்த தேர்தலில் அரசுத்தலைவராகத் தேர்ந்தெடுக்கப்பட்டார். முன்னாள் குடியரசுத்தலைவர் ஊகோ சாவேசின் இறப்பைத் தொடர்ந்து இவர் இடைக்காலக் குடியரசுத்தலைவராகப் பதவியேற்றுள்ளார். தேர்தல் அமைப்பு இவரை ஏப்ரல் 14, 2013 அன்று குடியரசுத்தலைவராக அறிவித்தது.  

இவரது எதிர்ப்பாளரான மிராண்டாவின் ஆளுநர் ஹென்ரிக் கேப்ரிலெசு தேர்தல் முறையாக நடக்கவில்லை என்று குற்றம் சாட்டியுள்ளார் .  

பேருந்து ஓட்டுநராக இருந்து, தொழிற்சங்கத்திற்குத் தலைவரானார். 1998 ஆம் ஆண்டு வெனிசுவேலா இணைச் சபை உறுப்பினராகத் தேர்ந்தெடுக்கப்பட்டார். 2000 ஆம் ஆண்டு வெனிசுவேலா தேசிய சட்டசபைக்குத் தேர்ந்தெடுக்கப்பட்டார். அரசாங்கத்தில் 2000 ஆண்டில் தேர்ந்தெடுக்கப்பட்டார். பின்னர் பல பதவிகளில்  
சாவேசு அரசில் பணி புரிந்து இவர் வெளியுறவு அமைச்சராக 2006-ல் பதவியேற்றார். சாவேசுவுக்கு நெருங்கமாக இருப்பவர்களில் இவர் சிறந்த நிருவாக திறன் உள்ளவர் என கருதப்பட்டார்.
# இசை நாற்காலி



**இசை நாற்காலி** அல்லது **சங்கீதக் கதிரை** *(musical chairs)* என்பது குழந்தைகளாலும் அனைவராலும் விளையாடப்படும், இரசிக்கப்படும் விளையாட்டாகும். இதை அனைவரும் மகிழ்வாக கூடி ஆடி விளையாடுவர். இது பிறந்த நாள் விழா போன்ற சமயங்களில் முற்றிலும் கேளிக்கைக்காக விளையாடப்படும். இவ்விளையாட்டில் எத்தனை பேர் கலந்து கொள்கிறார்களோ அந்த எண்ணிக்கையில் ஒன்று குறைவாக நாற்காலிகள் வட்ட வடிவில் அமைக்கப்படும். பின்னணியில் இசை ஒலிக்க விளையாடுவோர் நாற்காலிகளை வட்டமடிக்க வேண்டும். இசை நின்ற உடனே விரைவாக நாற்காலியில் அமர வேண்டும். நாற்காலி கிடைக்காத ஒருவர் ஆட்டத்தை விட்டு வெளியேறுவார். ஒரு நாற்காலி எடுக்கப்பட்டு மீண்டும் ஆட்டம் தொடரும். கடைசியாக ஒரு நாற்காலிக்காக இருவர் விளையாடுவர். அவர்களுள் ஒருவர் வெற்றி பெறுவர்.  

## விளையாடத்தேவையான பொருட்கள்
- எத்தனை பேர் விளையாடுகின்றனரோ அத்தனை கதிரை (அமரும் பொருள்)
- பாடலைப்பாட ஒருவர் அல்லது இசைக்கும் கருவி

## விளையாடும் முறை
கதிரைகளை வெளிப்பக்கம் பார்க்குமாறு அடுக்குவார். பின் இசை இசைக்கப்படும்.அனைவரும் கதிரைகளை சுற்றி ஓடுவர். இசை எப்போது நிறுத்தப்படுகிறதோ அப்போது அனைவரும் கதிரையில் அமர வேண்டும். அமர கதிரையில்லாதவர் வெளியேற்றப்படுவார். ஒவ்வொரு முறை வெளியேற்றப்படும் போதும் ஒரு கதிரையை குறைக்க வேண்டும். இறுதியில் நிற்பவர் வெற்றியாளர்.
# தண்ணீர் தேசம்


**தண்ணீர் தேசம்** (*Thanneer Desam*) கவிஞர் வைரமுத்து எழுதிய நாவல். 1996-இல் தமிழ் வார இதழ் ஆனந்த விகடனில் 24 தொகுதிகளாக வெளிவந்தது. கடல், தண்ணீர் மற்றும் உலகம் பற்றிய பல அறிவியல் உண்மைகள் இப்புத்தகத்தில் எளிய கவிதை நடையில் விவரிக்கப்பட்டுள்ளன.  

இக்கதையின் கதாநாயகன் கலைவண்ணன், நாயகி தமிழ்ரோஜா. கலைவண்ணன் ஒரு புரட்சிகரமான பத்திரிகை நிருபராகவும், தமிழ்ரோஜா ஒரு பணக்காரக் குடும்பத்துப் பெண்ணாகவும், இவர்களின் காதலையும், ஊடலையும் சொல்லும்போது கடல், தண்ணீர் பற்றிய அறிவியல் விவரங்களும் எடுத்துரைக்கப்பட்டுள்ளன. மீனவர்கள் வாழ்வியல் பற்றியும் பல விவரங்கள் தொகுக்கப்பட்டுள்ளன.
# கே. தங்கவேல்


**கே. தங்கவேல்** (*K. Thangavel*, 6 அக்டோபர், 1951 - 13 செப்டம்பர், 2020) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தல்களில், திருப்பூர் தெற்கு சட்டமன்ற தொகுதியிலிருந்து, இந்திய பொதுவுடமைக் கட்சி (மார்க்சிஸ்ட்) சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

திருப்பூரைச் சேர்ந்த இவர், இந்திய தொழிற்சங்க மையத்தின் முன்னணி ஊழியராகத் தன் அரசியல் வாழ்க்கையைத் தொடங்கினார். 1984 ஆம் ஆண்டு நடந்த 127 நாட்கள் வேலை நிறுத்தப் போராட்டத்திற்கு தலைமையேற்று நடத்தினார். அந்தப் போராட்டம் திருப்பூரில் பனியன் தொழில் தொழிலாளர்களுக்கு பஞ்சப்படி கோரி நடந்தது. மார்க்சிஸ்ட் கம்யூனிஸ்ட் கட்சியைச் சேர்ந்த இவர், அக்கட்சியின் தமிழ்நாடு மாநில செயற்குழு உறுப்பினராகவும் இருந்தார்.  

## இறப்பு
கொரோனா தொற்றினால் பாதிக்கப்பட்ட இவர், கோவையில் உள்ள தனியார் மருத்துவமனையில் சிகிச்சை பெற்று வந்தார். ஆனால் சிகிச்சை பலனளிக்காமல் 13 செப்டம்பர், 2020 அன்று அதிகாலை 2.24 மணியளவில் மரணமடைந்தார்.
# இலக்கியத்திறன் (நூல்)

**இலக்கியத்திறன்** என்பது மு. வரதராசன் இயற்றிய நூல். இதில் விஞ்ஞானத்தினோடு இலக்கியத்தின் ஒப்பீடு, இலக்கியத்தின் தேவை, வகைகள், திறமைகளை எவ்வாறு கலைஞர்கள் இலக்கியம் படைக்கிறார்கள் என்பது போன்ற பல தகவல்களை உள்ளடக்கியுள்ளார்.  

## உருவான வரலாறு
:*"1945ஆம் ஆண்டு அக்டோபர் 18, 22 ஆகிய நாட்களில் சென்னைப் பல்கலைக்கழகத்தின் (ஆனரரி ரீடர் என்ற முறையில்) சிறப்புச் சொற்பொழிவாகத் 'தமிழில் இலக்கிய ஆராய்ச்சி*' *என்னும் பொருள் பற்றிப் பேசும் வாய்ப்புக் கிடைத்தது. தமிழ் எம்.ஏ வகுப்புக்கு அப்பொருள் பற்றி விரிவுரைகள் நிகழ்த்துவதற்கு அப்பேச்சுக் குறிப்புகளைத் திரும்ப நோக்கினேன். அவற்றை விரிவுபடுத்தி ஒரு நூலாக்க முயன்றேன். இம்முயற்சியை தமிழகம் வரவேற்கும் என நம்புகிறேன். இதற்கு அடிப்படையாக அமைந்த அச்சொற்பொழிவினை நிகழ்த்தப் பணித்துப் பின்னர் அதனை வெளியிட்டுக் கொள்ள உரிமையும் நல்கிய பல்கலைக்கழகத்தினரின் உதவியை நன்றியுடன் போற்றுகிறேன்."*  
:::- மு.வ.  

## பொருளடக்கம்
இந்நூலினை பத்து பிரிவுகளாக உள்ளடக்கி மு.வ. வெளியிட்டுள்ளார்.  
1. அறிவியலும் கலையும்
1. கலைகள்
1. கலைஞர்
1. இலக்கியம்
1. உணர்ச்சி
1. கற்பனை
1. வடிவம்
1. உணர்த்தல்
1. நுகர்தல்
1. ஆராய்ச்சி
# ஹரியெட் குயிம்பி


**ஹரியெட் குயிம்பி** (*Harriet Quimby*; மே 11, 1875 - சூலை 1, 1912) ஒரு பெண் விமானி மற்றும் திரைக்கதை எழுத்தாளர் ஆவார். இவர் 1911-ல் அமெரிக்க ஐக்கிய நாடு அளிக்கும் பறக்கும் உரிமம் பெற்ற முதல் பெண்மணி என பெயர் பெற்றுள்ளார். 1912-ல் ஆங்கிலக் கால்வாயினை கடந்த முதல் பெண்ணெனவும் பெயர் பெற்றார். இவர் 37 அகவல் வரையே வாழ்ந்தாலும், விமானத்துறையில் பெண்களின் பங்கிற்கு பெரிதும் வித்திட்டார்.  

## ஹாலிவுட்
1911-ல் குயிம்பி 7 திரைக்கதைகளை இயற்றியுள்ளார். இவை அமைதிப்படங்களாக உருவாக்கப்பட்டன. இவை எல்லாவற்றையும் டி. வி. க்ரிஃப்ஃபித் (D. W. Griffith) என்பவர் இயக்கினார். குயிம்பி ஒரு படத்தில் சிறு பாத்திரமும் நடித்துள்ளார்.
# கிழக்கத்திய நேர வலயம்



**கிழக்கத்திய நேர வலயம் ** (*Eastern Time Zone*, **ET**, **கி.நே.வ**) ஐக்கிய அமெரிக்காவின் கிழக்குப் பகுதியில் அமைந்துள்ள 17 மாநிலங்களிலும் கனடாவின் சில பகுதிகளிலும் தென் அமெரிக்காவில் மூன்று நாடுகளிலும் பயன்படுத்தப்படுகிறது.  

**கிழக்கத்திய சீர்தர நேரம்** (**EST**) பாவிக்கும் இடங்கள் முன்குளிர்/குளிர் காலங்களில் சீர்தர நேரத்தைப் பேணும்போது ஒருங்கிணைந்த பன்னாட்டு நேரத்திலிருந்து ஐந்து மணி நேரம் பின்தங்கி உள்ளனர் (ஒஅநே−05:00).  

கோடை அல்லது இளவேனில் காலத்தில் பகல்பொழுதை சேமிக்கும் வண்ணம் **கிழக்கத்திய பகல்சேமிப்பு நேரம்** (**EDT**) பாவிக்கப்படும்போது ஒருங்கிணைந்த பன்னாட்டு நேரத்திலிருந்து நான்கு மணி நேரம் பின்தங்கி உள்ளனர் (ஒஅநே−04:00).  

இந்த நேர வலயத்தின் வடக்குப் பகுதிகளில் மார்ச்சு மாதத்தின் இரண்டாம் ஞாயிறன்று விடிகாலை 2:00 மணிக்கு சீர்தர நேர கடிகாரங்கள் பகல்சேமிப்பு நேரம் 3:00 மணிக்கு முன்தள்ளப்படுகின்றன. இதேபோன்று நவம்பர் மாதத்தின் முதல் ஞாயிறன்று விடிகாலை 2:00 மணிக்கு பகல்சேமிப்பு கடிகாரங்கள் 1:00 மணி சீர்தர நேரத்திற்கு பின்தள்ளப்படுகின்றன. தென்பகுதிகளில் உள்ள பனாமா மற்றும் கரீபிய நாடுகளில் இத்தகைய பகல்சேமிப்பு நேரங்கள் பாவிக்கப்படுவதில்லை.
# மேழம் (இராசி)


**மேழம்** (இராசியின் குறியீடு: , சமசுகிருதம்: **மேஷம்**) என்பது வருடை (ஒரு வகை ஆடு) என்ற பொருள் கொண்டு 12 இராசிகளில் முதல் இராசியாக கருதப்படுகிறது. இது விண்ணின் முதல் 30 பாகைகளை குறிக்கும் (0°≤ <30º).  

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் சித்திரை மாதம் மேழத்திற்கு உரிய மாதமாகும். எனவே இது கிரெகோரிய நாட்காட்டியின் ஏப்ரல் மாத பிற்பாதியும், மே மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது.  

## மேற்கத்திய சோதிடம்
மேற்கத்திய சோதிட நூல்கள் படி மார்ச்சு 21 முதல் ஏப்ரல் 19 வரை (இரு நாட்களும் உட்பட) பிறந்தோரை மேழ இராசியினர் என்று அழைப்பர்.  

## கோள்
இந்த இராசிக்கான அதிபதி செவ்வாய் (கோள்) என்றும் உரைப்பர்.  

## வழிபட வேண்டிய கோவில்
மேழ இராசியினர் வழிபட வேண்டிய கோவில் பழனி முருகன் கோவில் ஆகும். கார்த்திகை மாதத்தில் முருகனுக்கு உகந்த நாள்களில் மேழ இராசியினர் வழிபடுவது சிறப்பு ஆகும்.  


## மூலம்

-
# விடை (இராசி)



**விடை** (இராசியின் குறியீடு: , சமசுகிருதம்: **ரிஷபம்**) என்பது காளை அல்லது மாடு என்ற பொருள் கொண்டு 12 இராசிகளில் இரண்டாம் இராசியாக கருதப்படுகிறது. இது விண்ணின் 30 முதல் 60 பாகைகளை குறிக்கும் (30°≤ <60º).  

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் வைகாசி மாதம் விடைக்கு உரிய மாதமாகும். எனவே இது கிரெகோரிய நாட்காட்டியின் மே மாத பிற்பாதியும், சூன் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது  

## மேற்கத்திய சோதிடம்
மேற்கத்திய சோதிட நூல்கள் படி ஏப்ரல் 20 முதல் மே 20 வரை (இரு நாட்களும் உட்பட) பிறந்தோரை விடை ராசியினர் என்று அழைப்பர்.  

## கோள்
இந்த இராசிக்கான அதிபதி வெள்ளி (கோள்) என்றும் உரைப்பர்.  

## கோவில்
தஞ்சாவூர் மாவட்டம் கும்பகோணம் அருகே அமைந்துள்ள திருவிசநல்லூரில் உள்ள இயோகநந்தீசுவரர் திருக்கோயில் இந்த இராசியினர் வழிபடவேண்டிய திருக்கோவில்.
# ஆடவை (இராசி)


**ஆடவை** (இராசியின் குறியீடு: , சமசுகிருதம்: **மிதுனம்**) என்பது இரட்டைகளைக் குறிக்கும். 12 இராசிகளில் மூன்றாம் இராசியாக கருதப்படுகிறது. இது விண்ணின் 60 முதல் 90 பாகைகளை குறிக்கும் (60°≤ <90º).  

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் ஆனி மாதம் ஆடவைக்கு உரிய மாதமாகும். எனவே இது கிரெகோரிய நாட்காட்டியின் சூன் மாத பிற்பாதியும், சூலை மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது  

## மேற்கத்திய சோதிடம்
மேற்கத்திய சோதிட நூல்கள் படி மே 21 முதல் சூன் 21 வரை (இரு நாட்களும் உட்பட) பிறந்தோரை ஆடவை ராசியினர் என்று அழைப்பர்.  

## கோள்
இந்த இராசிக்கான அதிபதி புதன் என்று உரைப்பர்.  


## மூலம்

-
# நியூ இங்கிலாந்து


**நியூ இங்கிலாந்து ** (*New England*, புதிய இங்கிலாந்து) ஐக்கிய அமெரிக்காவின் வடகிழக்குப் பகுதியில் அமைந்துள்ள நிலப்பரப்பாகும். இந்நிலப்பகுதியில் ஆறு மாநிலங்கள் அமைந்துள்ளன. இவை மேய்ன், வெர்மான்ட், நியூ ஹாம்சயர், மாசச்சூசெட்ஸ், கனெடிகட், மற்றும் றோட் தீவு ஆகும். நியூ இங்கிலாந்து எனப்படும் வலயம் அரசியல் பிரிவல்ல. இதன் தென்மேற்கே நியூயார்க் மாநிலமும் வடமேற்கே கியூபெக்கும் கிழக்கே நியூ பிரன்சுவிக்கும் அத்திலாந்திக்குப் பெருங்கடலும் எல்லைகளாக அமைந்துள்ளன.  

வட அமெரிக்காவில் ஐரோப்பியர்கள் முதன்முதலில் குடியேறிய குடியேற்றங்களில் ஒன்றான நியூ இங்கிலாந்தில் 1620இல் இங்கிலாந்திலிருந்து வந்திறங்கிய சமயப் பயணர்கள் பிளைமவுத் குடியிருப்பை அமைத்தனர். பத்தாண்டுகள் கழித்து இதற்கு வடக்கே பாசுடனில் குடியேறிய தூய்மைவாத கிறித்தவர்கள் மாச்சசூசேட்சு வளைகுடா குடியிருப்பை ஏற்படுத்தினர். அடுத்த 130 ஆண்டுகளில் நியூ இங்கிலாந்தில் நான்கு பிரெஞ்சுப் போர்கள் நடந்துள்ளன. துவக்க காலங்களில் இப்பகுதியின் பொருளாதாரம் மீன்பிடித்தலை அடிப்படையாக கொண்டிருந்தது.  

## மேற்சான்றுகள்
# வார்ப்புரு:தேதி குறிக்கப்படாத படங்கள்

| தலைப்பு | இயக்குனர் | நடிப்பு | குறிப்புகள் |
| --- | --- | --- | --- |
| *மாரீசன்* | சிம்புதேவன் | தனுஷ் | படப்பிடிப்பில் |
| *வீர தீர சூரன்* | சுசீந்திரன் | விஷ்ணு |  |
| *ஜமீன்* | ஜி.அசோக் | நானி, பிந்து மாதவி, ஹரிப்பிரியா |  |
| *விரட்டு* | டி.குமார் | சுஜிவ், எரிகா பெர்ணான்டஸ் |  |
| *அடித்தளம்* | இளங்கண்ணன் | மகேஷ், ஆருஷி |  |
| *ஓம் சாந்தி ஓம்* | சூர்யபிரகாஷ் | ஸ்ரீகாந்த், நீலம் |  |
| *மடிசார் மாமி* | ரஞ்சித் போஸ் | மிதுன், மான்ஸி |  |
| *உயிருக்கு உயிராக* | விஜயா மனோஜ்குமார் | சரண் சர்மா, ப்ரீத்தி தாஸ் |  |
| *மாடபுரம்* | பிரவின் | சிவக்குமார் பார்வதி, ஷில்பா |  |
| *கிழக்கு சந்து கதவு எண் 108* | செந்தில் ஆனந்தன் | சுபாஷ், ஆஷிகா |  |
| *குகன்* | அழகப்பன் | அரவிந்த், சுஷ்மா பிரகாஷ் |  |
| *சிபி* | ஜார்ஜ் பிரசாத் | ராஜ்குமார், நந்திதா |  |
| *திருப்புகழ்* | அர்ஜூனா ராஜா | திலீப் குமார், திவ்யா சிங் |  |
| *மாறுதடம்* | சக. ரமணன் | படப்பிடிப்பில் |  |
| *மாயை* | படப்பிடிப்பில் |  |  |
| *வெள்ளை காகிதம்* | படப்பிடிப்பில் |  |  |
| *ஆசு ராசா ராணி ஜாக்கி மற்றும் ஜோக்கர்* | அனில் சுங்கரா | ஷாம், வைபவ் ரெட்டி, அல்லாரி நரேஷ், ராஜூ சுந்தரம், காம்னா ஜெத்மாலினி, சினேகா உல்லல் | படப்பிடிப்பில் |
| *அர்ஜுனன் காதலி* | பார்த்தி பாஸ்கர் | ஜெய், பூர்ணா | முன் தயாரிப்பில் |
| *அமளி துமளி* | கே. எஸ். அதியமான் | சாந்து பாக்யராஜ், நகுல், சுவாதி ரெட்டி | படப்பிடிப்பில் |
| *எதிரி எண் 3* | ராம்குமார் | ஸ்ரீகாந்த், பூனம் பஜ்வா, பிரபு | முடிந்தது |
| *காதல் 2 கல்யாணம்* | மிலின்ட் ராவ் | சத்யா, திவ்யா ஸ்பந்தனா | முடிந்தது |
| *களவாடிய பொழுதுகள்* | தங்கர் பச்சான் | பிரபு தேவா, பூமிகா சாவ்லா | முடிந்தது |
| *காசேதான் கடவுளடா 2 * | பி.டி.செல்வகுமார் | சிவகார்த்திகேயன், வடிவேல், சந்தானம்,ஹன்ஷிகா, விஜய் சேதுபதி | படப்பிடிப்பில் |
| *மச்சான்* | சக்தி சிதம்பரம் | விவேக், கருணாஸ், ரமேஷ் அர்விந்த், ஷெரில் | படப்பிடிப்பில் |
| *வாலு* | விஜய் சந்தர் | சிலம்பரசன், ஹன்சிகா மோட்வானி, சந்தானம் | முடிந்தது |
| *வேட்டை மன்னன்* | நெல்சன் | சிலம்பரசன், ஜெய், ஹன்சிகா மோட்வானி, தீக்‌ஷா செத் | படப்பிடிப்பில் |
| *வெற்றி செல்வன்* | ருத்ரன் | அஜ்மல் அமீர், ராதிகா அப்தே | படப்பிடிப்பில் |
| *விடியல்* | செல்வராஜ் | ஆர். சரத்குமார், சினேகா | படப்பிடிப்பில் |
| *2.0* | சங்கர் | ரஜினிகாந்த், அக்சய் குமார் | படப்பிடிப்பில் |
| *மருதநாயகம்* | கமல்காசன் | கமல்காசன், கிரன்குமார் | படப்பிடிப்பில் |
# கோபாலகிருஷ்ண அடிகா



**கோபாலகிருஷ்ண அடிகா** தற்கால கன்னட இலக்கியத்தில் சிறந்து விளங்கும் கன்னடக் கவிஞரும் எழுத்தாளரும் ஆவார்.  

## ஆக்கங்கள்
- பாவதரங்கா - 1946
- அனந்தே - 1954
- பூமி கீதா - 1959
- மண்ணின வாசனே- 1966
- வர்த்தமானா - 1972
- இதன்னு பயசிரலில்லா - 1975
- சமக்ர காவியா - 1976
- மூலக மகாசரயு
- பட்டலாரட கங்கே
# புனே பன்னாட்டு மாரத்தான்


**புனே பன்னாட்டு மாரத்தான்** என்பது ஆண்டுதோறும், புனேவில் நடைபெறும் மாரத்தான் ஓட்டமாகும். 1983-ம் ஆண்டு முதல் இம்மாரத்தான் போட்டிகள் நடைபெற்று வருகின்றது. பன்னாட்டு போட்டியாக நடத்தப்படுவதால் உள்ளூர் மக்கள் மட்டுமின்றி வெளியூர் மற்றும் வெளிநாட்டு வீரர்களும் பங்குபெறுகின்றனர்.  

இதில் புகழ்பெற்ற பிரபல்ங்கள் பங்கேற்கும் குறைந்த தூர ஓட்டமும் நடத்தப்படுகிறது. இதில் திரட்டப்படும் நிதி, பல்வேறு நலத்திட்டங்களுக்காக பயன்படுத்தப்படுகிறது.  

## வெற்றியாளர்களின் பட்டியல்
வைச் சேர்ந்த கரோலீன் கிலெல் 2008-ம் ஆண்டு பெண்களுக்காக அரை மாரத்தான் போட்டியில் வென்றார்.]]  
**குறியீடு:**  

| முறை | போட்டி நடைபெற்ற ஆண்டு | ஆண் வெற்றியாளர் | நேரம் (ம:நி:நொ) | பெண் வெற்றியாளர் | நேரம் (ம:நி:நொ) |  |
| --- | --- | --- | --- | --- | --- | --- |
| 1 | 1983 | align= | 2:24:15 | — | — |  |
| 2 | 1984 | align= | 2:33:59 | — | — |  |
| 3 | 1985 | align= | 2:35:11 | align= | 1:24:10 |  |
| 4 | 1986 | align= | 2:31:28 | align= | 1:17:09 |  |
| 5 | 1987 | align= | 2:29:40 | align= | 1:21:54 |  |
| 6 | 1989 | align= | 2:31:47 | align= | 2:58:39 |  |
| 7 | 1990 | align= | 2:27:56 | align= | 1:17:42 |  |
| 8 | 1991 | align= | 2:23:46 | align= | 2:57:34 |  |
| 9 | 1992 | align= | 2:26:34 | align= | 2:51:01 |  |
| 10 | 1993 | align= | 2:23:23 | align= | 2:47:46 |  |
| 11 | 1994 | align= | 2:24:35 | align= | 1:17:19 |  |
| 12 | 1996 | align= | **2:13:00** | align= | ? |  |
| 13 | 1997 (ஜனவரி) | align= | 2:23:08 | align= | 1:20:00 |  |
| 14 | 1997 (டிசம்பர்) | align= | 2:25:36 | align= | 1:16:42 |  |
| 15 | 1999 | align= | 2:22:54 | align= | 1:29:49 |  |
| 16 | 2000 | align= | 2:25:17 | align= | 1:18:10 |  |
| 17 | 2002 | align= | 2:23:20 | align= | 1:15:52 |  |
| 18 | 2003 | align= | 2:16:36 | align= | 1:13:49 |  |
| 19 | 2004 | align= | 2:21:22 | align= | 1:11:59 |  |
| 20 | 2005 | align= | 2:19:35 | align= | 1:15:05 |  |
| 21 | 2006 | align= | 2:18:23 | align= | 1:13:20 |  |
| 22 | 2007 | align= | 2:17:32 | align= | 1:11:30.4 |  |
| 23 | 2008 | align= | 2:17:45 | align= | 1:10:17 |  |
| 24 | 2009 | align= | 2:13:05 | align= | 1:10:30 |  |
| 25 | 2010 | align= | 2:13:20 | align= | **2:38:41** |  |
| 26 | 2011 | align= | 2:16:57 | align= | 1:12:29 |  |
| 27 | 2012 | align= | 2:13:03 | align= | **1:08:37** | } |

## குறிப்புகளும் மேற்கோள்களும்

;வெற்றியாளர்களின் பட்டியல்  
- Krishnan, Ram Murali *et al.* (2010-12-14). Pune Marathon . Association of Road Racing Statisticians. Retrieved on 2011-10-23.
# மூடர் கூடம்



**மூடர் கூடம்** இயக்குநர் நவீன் இயக்கி வெளிவந்த இந்தியத் தமிழ்த் திரைப்படம். இப்படத்தின் இசையமைப்பாளர் டிரினிட்டி இசைக் கல்லூரியின் நடராஜன் சங்கரன் ஆகும்.  

## நடிப்பு
- நவீன் - நவீன்
- சென்ட்ராயன் - சென்ட்ராயன்
- ராஜாஜி - வேலைசாமி
- கிருபாகரன் -கிருபாகரன்
- ஓவியா - கற்பகவள்ளி
- ஜெயபிரகாஷ் - பக்தவாச்சலம்
- அனுபமா குமார் - மன்டோதரி
- சிந்து ரெட்டி - பர்சானா
- பாஸ்கர் - தக்காளி
- சஞ்சீவி - ஆட்டோ குமார்
- உதயபானு மகேசுவரன் - சலிம் பாய்
- சபேஷ் - சபேஷ்
- மானசா - சுபிக்சா
# நாட்டுப்பற்றாளர்களின் நாள்


**நாட்டுப்பற்றாளர்களின் நாள் ** (Patriots' Day, அல்லது *Patriot's Day* அல்லது *Patriots Day*) மாசச்சூசெட்ஸ், விசுகான்சின், மெய்ன் ) மாநிலங்களில் சட்டப்படியான விடுமுறை நாளாகும். அமெரிக்கப் புரட்சியின் போது போராடிய அமெரிக்க ஆடவர்களையும் மகளிரையும் நினைவுகூறும் வண்ணம் இந்நாளைக் கொண்டாடுகின்றனர். 1775ஆம் ஆண்டில் நிகழ்ந்த அமெரிக்கப் புரட்சியின் முதல் போர்களான லெக்சிஙடன் மற்றும் கோன்கார்டு போர்களை நினைவுகூறும் வண்ணம் இது ஏப்ரல் 19ஆம் நாள் கொண்டாடப்பட்டு வந்தது. 1969 முதல் இது ஏப்ரல் மாதத்தின் மூன்றாம் திங்களன்று கொண்டாடப்படுகிறது. மாசச்சூசெட்சிலும் மெய்னிலும் இது பொது விடுமுறையாக உள்ளது; விசுகான்சினில் பள்ளிகளுக்கான விடுமுறையாக உள்ளது.  

ஒவ்வொரு ஆண்டும் பாஸ்டன் மாரத்தான் இந்த நாளில் நடத்தப்படுகிறது. 1960 முதல் ஒவொரு ஆண்டும் பெரும் கூட்டிணைவு அடிப்பந்தாட்டத்தில் தங்களிட போட்டியை பாசுடன் ரெட் சாக்சு அடிப்பந்ந்தாட்ட சங்கம் இந்நாளில் பென்வே பார்க்கில் விளையாடுகிறது.  

## மேற்சான்றுகள்
# கல்யாண சமையல் சாதம்



**கல்யாண சமையல் சாதம்** குறும்படங்களின் மூலம் விருது குவித்த ஆர்.எஸ். பிரசன்னா இயக்கி வெளிவரவிருக்கும் இந்தியத் தமிழ்த் திரைப்படம். இப்படம் நகைச்சுவை பாணியில் உருவாகியுள்ளது.  

கல்யாண சமையல் சாதம் டிசம்பர் 6 ஆம் தேதி வெளியாகி உள்ளது. ‘அச்சமுண்டு அச்சமுண்டு’ தமிழ்த் திரைப்படத்தை இயக்கிய அருண் வைத்தியநாதன் மற்றும் ஆனந்த் கோவிந்தன் இந்தப் படத்தை தயாரித்துள்ளார்கள். திருக்குமரன் என்டெர்டெயின்மென்ட் சிவி குமார் இந்தப் படத்தை வாங்கி வெளியிட்டுள்ளார். ஆர். பிரசன்னா இயக்குநராக அறிமுகம் ஆகியுள்ளார். இசையமைப்பாளர் அரோராவிற்கும் இது முதல் படம். திரைப்படம் பரவலான வரவேற்பைப் பெற்றுள்ளது.
# கடகம் (இராசி)



**கடகம்** அல்லது **கர்க்கடகம்** (இராசியின் குறியீடு: , சமசுகிருதம்: கடகம்) என்பது நண்டு என்ற பொருள் கொண்டு 12 இராசிகளில் நான்காம் இராசியாக கருதப்படுகிறது. இது விண்ணின் 90 முதல் 120 பாகைகளை குறிக்கும் (90°≤ <120º). இந்து  
நம்பிக்கையின் படி இந்தியா நாடு ஆகத்து 15 ஆம் தேதி நள்ளிரவில் 12 மணி அளவில் இந்தியாவிற்கு ஆங்கிலேயர்கள் விடுதலை அளித்தனர். அந்த விடுதலை நேரமே **கடக இராசியில் தான் இந்தியா விடுதலை பெற்றது** என்று இந்திய இந்து புராணங்கள் கூறுகின்றன. இதனாலேயே இந்த இராசியில் பிறந்தவர்கள் பொதுவாக இந்தியாவின் அரசு உயர்பதவிகளில் உள்ளனர் என்ற ஒரு பரவலான செய்தியும் உள்ளது.  

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் ஆடி மாதம் கர்க்கடகத்திற்கு உரிய மாதமாகும். எனவே இது கிரெகோரிய நாட்காட்டியின் சூலை மாத பிற்பாதியும், ஆகத்து மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது  

## மேற்கத்திய சோதிடம்
மேற்கத்திய சோதிட நூல்கள் படி சூன் 22 முதல் சூலை 22 வரை (இரு நாட்களும் உட்பட) பிறந்தோரை கடக இராசியினர் என்று அழைப்பர்.  

## கோள்
இந்த இராசிக்கான அதிபதி சந்திரன் என்றும் உரைப்பர்.  


## மூலம்

-
# மடங்கல் (இராசி)



**மடங்கல்** (இராசியின் குறியீடு: , சமசுகிருதம்: **சிம்மம்**) என்பது சிம்மம் என்ற பொருள் கொண்டு 12 இராசிகளில் ஐந்தாவது இராசியாக கருதப்படுகிறது. இது விண்ணின் 120 முதல் 150 பாகைகளை குறிக்கும் (120°≤ <150º).  

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் ஆவணி மாதம் மடங்கலுக்கு உரிய மாதமாகும். எனவே இது கிரெகோரிய நாட்காட்டியின் ஆகத்து மாத பிற்பாதியும், செப்டம்பர் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது  

## மேற்கத்திய சோதிடம்
மேற்கத்திய சோதிட நூல்கள் படி சூலை 23 முதல் ஆகத்து 22 வரை (இரு நாட்களும் உட்பட) பிறந்தோரை சிம்ம/மடங்கல் இராசியினர் என்று அழைப்பர்.  

## கோள்
இந்த இராசிக்கான அதிபதி சூரியன் என்றும் உரைப்பர்.  


## மூலம்

-
# ஆதலால் காதல் செய்வீர்



**ஆதலால் காதல் செய்வீர்** இயக்குநர் சுசீந்திரன் இயக்கி வெளிவந்த தமிழ்த் திரைப்படம் ஆகும். இப்படத்தின் இசையமைப்பாளர் யுவன் சங்கர் ராஜா ஆகும்.  

## வரவேற்பு

இத்திரைப்படம் மிகுந்த வரவேற்பைப் பெற்றது. இத்திரைப்படத்தினை பார்த்து இயக்குநர் சேரனின் மகள் திருந்தியதாக செய்திகளும் வெளிவந்தன. காதலில் விழுவது, காதலைக் கையாள்வது, அதன் பிறகு வரும் நெருக்கடிகளைச் சமாளிப்பது என்று எந்த விஷயத்திலும் பெண்களை கௌரவமாகச் சித்தரிக்காத படம் இது, என்ற கருத்தும் வெளியானது.  

## கதைச்சுருக்கம்

காதலி கர்ப்பமாகின்றாள். ஆரம்பத்தில் கருவை கலைக்க வைத்தியசாலைக்கு கொண்டுசென்றபோது மருத்துவர் முடியாது எனவும், திட்டியும் அனுப்பிவிடுகிறார். நாட்கள் சென்றன, 3 மாதம் ஆகிவிட்டது, இனிமேல் கருவைக்கலைக்க முடியாது எனவும் அப்படி கலைத்தால் தாய் உயிருக்கு ஆபத்து எனவும் வேறு சில மருத்துவர்கள் கூறினர். கதையின் நாயகி தான் கர்ப்பமானதை பெற்றோரிடம் மறைக்கின்றாள். ஒருமுறை வாந்தி எடுத்தபோது அவளின் தாய் பார்த்துவிட்டாள். பின்பு பெரிய பிரச்சினை நடந்து ஆண் வீட்டாரிடம் திருமணம் செய்துவைக்கக் கோரிய போது அவர்கள் சாதிப் பிரச்சினை காரணமாக முடியாது எனச் சொல்லிவிட்டனர். எனினும் பெண் வீட்டார் காவல்துறையிடம் தெரிவித்துவிடுவதாக மிரட்டினர். இறுதியில் திருமணம் நடக்காமலேயே ஒரு ஆண் குழந்தை பிறந்தது. அதை அநாதை இல்லத்தில் சேர்த்துவிட்டனர். அதன் பின் பெண்ணுக்கு இன்னொருவனோடும் ஆணுக்கு இன்னொருத்தியோடும் திருமணம் முடிந்தது.
# துலை (இராசி)


**துலை** (இராசியின் குறியீடு: , சமசுகிருதம்: **துலாம்**) என்பது இருபக்கத்திற்கும் நடுநிலையில் இருக்கும் துலாபாரம் என்ற பொருள் கொண்டு 12 இராசிகளில் ஏழாவது இராசியாக கருதப்படுகிறது. இது விண்ணின் 180 முதல் 210 பாகைகளை குறிக்கும் (180°≤ <210º).  

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் ஐப்பசி மாதம் துலைக்கு உரிய மாதமாகும். எனவே இது கிரெகோரிய நாட்காட்டியின் அக்டோபர் மாத பிற்பாதியும், நவம்பர் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது  

## மேற்கத்திய சோதிடம்
மேற்கத்திய சோதிட நூல்கள் படி செப்டம்பர் 23 முதல் அக்டோபர் 22 வரை (இரு நாட்களும் உட்பட) பிறந்தோரை துலை அல்லது துலா இராசியினர் என்று அழைப்பர்.  

## கோள்
இந்த இராசிக்கான அதிபதி வெள்ளி என்றும் உரைப்பர்.  


## மூலம்

-
# நளி (இராசி)


**நளி** (இராசியின் குறியீடு: , சமசுகிருதம்: **விருச்சிகம்**) என்பது தேள் என்ற பொருள் கொண்டு 12 இராசிகளில் எட்டாவது இராசியாக கருதப்படுகிறது. இது விண்ணின் 210 முதல் 240 பாகைகளை குறிக்கும் (210°≤ <240º).  

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் கார்த்திகை மாதம் நளிக்கு உரிய மாதமாகும். எனவே இது கிரெகோரிய நாட்காட்டியின் நவம்பர் மாத பிற்பாதியும், திசம்பர் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது  

## மேற்கத்திய சோதிடம்
மேற்கத்திய சோதிட நூல்கள் படி அக்டோபர் 23 முதல் நவம்பர் 21 வரை (இரு நாட்களும் உட்பட) பிறந்தோரை நளி அல்லது விருச்சிக இராசியினர் என்று அழைப்பர்.  
## கோள்
இந்த இராசிக்கான அதிபதி செவ்வாய் என்றும் உரைப்பர்.  


## மூலம்

-
# சுறவம் (இராசி)


**சுறவம்** (இராசியின் குறியீடு: , சமசுகிருதம்: **மகரம்**) என்பது முதலை போன்ற உடல் கொண்டு, ஆட்டின் தலை கொண்ட உயிரினமாக சித்தரிப்பர். 12 இராசிகளில் பத்தாவது இராசியாக கருதப்படுகிறது. இது விண்ணின் 270 முதல் 300 பாகைகளை குறிக்கும் (270°≤ <300º).  

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் தை மாதம் சுறவத்துக்கு உரிய மாதமாகும். எனவே இது கிரெகோரிய நாட்காட்டியின் சனவரி மாத பிற்பாதியும், பிப்ரவரி மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது  

## மேற்கத்திய சோதிடம்
மேற்கத்திய சோதிட நூல்கள் படி திசம்பர் 22 முதல் சனவரி 19 வரை (இரு நாட்களும் உட்பட) பிறந்தோரை சுறவ இராசியினர் என்று அழைப்பர்.  

## கோள்
இந்த இராசிக்கான அதிபதி சனி என்றும் உரைப்பர்.  


## மூலம்

-
# கும்பம் (இராசி)



**கும்பம்** (இராசியின் குறியீடு: , சமசுகிருதம்: கும்பம்) என்பது ஒரு பானையிலிருந்து பெருகியோடும் நீரினை குறிப்பதாகும். 12 இராசிகளில் பதினோராவது இராசியாக கருதப்படுகிறது. இது விண்ணின் 300 முதல் 330 பாகைகளை குறிக்கும் (300°≤ <330º).  

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் மாசி மாதம் கும்பத்திற்கு உரிய மாதமாகும். எனவே இது கிரெகோரிய நாட்காட்டியின் பிப்ரவரி மாத பிற்பாதியும், மார்ச்சு மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது  

## மேற்கத்திய சோதிடம்
மேற்கத்திய சோதிட நூல்கள் படி சனவரி 20 முதல் பிப்ரவரி 18 வரை (இரு நாட்களும் உட்பட) பிறந்தோரை கும்ப இராசியினர் என்று அழைப்பர்.  

## கோள்
இந்த இராசிக்கான அதிபதி சனி என்றும் உரைப்பர்.  


## மூலம்

-
# மீனம் (இராசி)


**மீனம்** (இராசியின் குறியீடு: , தமிழ்/சமற்கிருதம்: மீனம்) என்பது இரு மீன்கள் என்ற பொருள் கொண்டு 12 இராசிகளில் பன்னிரண்டாவது, அதாவது கடைசி இராசியாக கருதப்படுகிறது. இது விண்ணின் 330 முதல் 360 பாகைகளை குறிக்கும் (330°≤ < 360º).  

## மாதம்
ஆண்டினை 12 மாதங்களாக கொண்டதால் ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் பங்குனி மாதம் மீனத்திற்கு உரிய மாதமாகும். எனவே இது கிரெகோரிய நாட்காட்டியின் மார்ச்சு மாத பிற்பாதியும், ஏப்ரல் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது  

## மேற்கத்திய சோதிடம்
மேற்கத்திய சோதிட நூல்கள் படி பிப்ரவரி 20 முதல் மார்ச்சு 20 வரை (இரு நாட்களும் உட்பட) பிறந்தோரை மீன இராசியினர் என்று அழைப்பர்.  

## கோள்
இந்த இராசிக்கான அதிபதி வியாழன் (கோள்) என்றும் உரைப்பர்.  


## மூலம்

-
# கேண்டலிஸ் நகர் பெலிக்ஸ்


**புனித கேண்டலிஸ் நகர் பெலிக்ஸ்** இத்தாலி நாட்டில் கேண்டலிஸ் என்ற நகரில் 1515 இல் ஒரு கூலி உழவுக் குடும்பத்தில் பிறந்தவர். வறுமையின் காரணமாக லியோனிசா நகருக்கு அருகிலுள்ள ஒரு பண்ணை வீட்டில் இடையராகவும் பணியாளாகவும் வேலைபார்த்தார். அங்கு வரும் கப்புச்சின் சபை துறவிகளின் வாழ்வால் பெரிதும் ஈர்க்கப்பட்டு பல ஆண்டுகள் போராட்டத்திற்கு பின் தனது 28 வயதில் கப்புச்சின் துறவியானார். எழுதப் படிக்க தெரியாத பெலிக்ஸ் செபங்களை மனப்பாடம் செய்து கொண்டு செபத்தில் தன்னை இணைத்து இறைமனிதனாக வாழ்ந்தார். கப்புச்சின் சபை பணிகளில் ஒன்றான யாசகப் பணியை தன் துறவற தொடக்க நாள் முதல் தன் வாழ்வின் இறுதி நாள் வரை உரோமை நகரில் செய்து வந்தார். இந்த எளிய துறவியின் வாழ்வில் புனிதம் நிறைந்து கிடப்பதைக் கண்ட மக்கள் இவரின் செபங்களுக்காக, ஆசீர்க்காக ஒவ்வொரு நாளும் காத்துக்கிடந்தனர். இவர் தனது இனிய குரலால் பாடி சிறுவர் சிறுமிகளை தன்பால் ஈர்த்து அவர்களுக்கு ஞான அறிவை ஊட்டினார் என்பது குறிப்பிடத்தக்கது. படிப்பறிவு இல்லாத பெலிக்ஸ் தனது இறை ஞானத்தால் பெரும் அறிஞராக திகழ்ந்தார், பலவிதமான மக்களின் சிக்கல்களுக்கு நுண்ணறிவான முடிவை அள்ளித்தந்து உரோமை தெருக்களின் அறிஞர் எனப் போற்றப்பட்டார்.  
புனித சார்லஸ் போரோமியோ, புனித பிலிப் நேரி மற்றும் சில கர்தினால்கள் பல முக்கிய முடிவுகளுக்கு இவரின் ஆலோசனையை நாடினர். புனித பதுவை அந்தோணியாரைப் போல இவரும் குழந்தை இயேசுவை கைகளில் ஏந்தும் பேற்றினை பெற்றார் என்பர். இவர் 1587 இல் இவ்வுலக வாழ்வை விட்டு அகன்றார். பிரான்சிஸ்கன் சபையில் ஒரு கிளையாக 1528 இல் அங்கீகரிக்கப்பட்ட கப்புச்சின் சபையின் முதல் புனிதராக 1712 இல் பெலிக்ஸ் உயர்த்தப்பட்டார்.
# சென்னையில் ஒரு நாள் (திரைப்படம்)


***சென்னையில் ஒரு நாள்*** 2013ஆம் ஆண்டில் சகீத் காதர் இயக்கத்தில் உடன்பிறப்புக்களான பாபியும் சஞ்சயும் எழுதிய தமிழ் திகில் படமாகும். 2011ம் ஆண்டின் மலையாளத் திரைப்படமான *டிராபிக்*கின் மறுபதிப்பான இதனை இராதிகா சரத்குமாரும் லிஸ்டின் ஸ்டீபனும் தயாரித்து **சன் படங்கள்** நிறுவனத்தின் மூலம் வெளியிட்டுள்ளனர். இதில் சரத்குமார், பிரகாஷ் ராஜ், சேரன், பிரசன்னா, ராதிகா சரத்குமார், பார்வதி மேனன் மற்றும் இனியா நடித்துள்ளனர். இத்திரைப்படத்தின் திரைக்கதை மீயுரை வடிவத்தில் அமைந்துள்ளது. ஒரு நிகழ்வை ஒட்டி பல கதைகள் பிணையப்பட்டுள்ளன. சென்னையில் நிகழ்ந்த ஓர் உண்மை நிகழ்வை அடிப்படையாகக் கொண்டு கதை புனையப்பட்டுள்ளது. இதற்கு முன்னதாக *நான்கு வழிச் சாலை* எனப் பெயரிடப்பட்டிருந்தது. இத்திரைப்படம் மார்ச்சு 29, 2013 அன்று வெளியானது.  

## பாத்திரப் படைப்பு
- சரத்குமார் - சௌந்தர பாண்டியன், சென்னை மாநகர போக்குவரத்து ஆணையராக
- பிரகாஷ் ராஜ் - கௌதம் கிருஷ்ணா, திரைப்பட நடிகர்.
- சேரன் - சத்தியமூர்த்தி, போக்குவரத்துத்துறை காவலர்.
- பிரசன்னா - மருத்துவர் இராபின்.
- ராதிகா சரத்குமார் - கௌதமின் மனைவி.
- பார்வதி மேனன் -அதிதி
- இனியா - ஸ்வேதா
- மித்துன் - அஜ்மல்
- சச்சின் - கார்த்திக்
- ஐசுவர்யா தேவன்
- வைசாலி
- காப்ரீயல்லா சார்ல்டன் - ரியா
- ஜெயபிரகாஷ்
- லட்சுமி இராமகிருஷ்ணன்
- சுப்பு பஞ்சு அருணாசலம் - முருகன், கௌதமின் செயலாளர்.
- மல்லிகா - சத்தியமூர்த்தியின் மனைவி.
- மனோபாலா
- சந்தான பாரதி
- சூர்யா - கௌரவ வேடத்தில்

## மேற்சான்றுகள்
# இருமம்

இலக்கம் சுழியம் கொண்ட தொகுப்பு எணினியல் என்போம். ஒன்றும் சுழியம் ஒன்றில் ஒன்றி நிலை கொள்ளும். 'இரு' இலக்கத்தில் ஒன்றில் 'ம'ட்டும் தேர்ந்தெடுப்பது "'இரும"' என்போம்.  

**இரும** அல்லது **பிட்டு** (*Bit*) என்பது எணினியியலில் தகவல் ஒன்றின் அடிப்படை அலகு ஆகும். இது சாதனம் ஒன்றில் சேமித்து வைக்க கூடிய இரு நிலைகளில் ஒரு நிலையின் அளவு ஆகும்.  

இரு இலக்கத்தினில்(1,0) ஏதேனும் ஒன்று மட்டும் கொண்ட இலக்கம் " இரும " குறியீடு, எனவும்,  
எட்டு இலக்க இரும குறியீடும்  
" எண்கு "(' ' Byte' ' )எனும் ஒரு தொகுப்பு எணினியில் பயன்படுத்துவது ஆகும்.  

எணினி (Digital )தொகுப்பில்  
"இரும " என்பது " 8 " எண்கு கொண்ட குழுவாகும்.  

ஒரு " இரும " என்பது மிக அடிப்படையான அலகு மற்றும் 1 அல்லது 0 ஆக இருக்கலாம்.  

இரண்டிலிருந்து ஒரு இலக்கு கொண்ட " இரும " எனும் பயனுறு "இரு" குறியீட்டினில் ஒன்றை "ம"ட்டுமே எடுத்துக் கொள்ளும் பயன்பாடு ஆகும்.  

எணினி பயன்பாட்டில்,  
ஒரு இரும என்பது 0 மற்றும் 1 க்கு இடையில் உள்ள 8 " எண்கு " எனும் எட்டு குறியீட்டை கொண்ட எணினி இயல் கோட்பாடுகளின் மதிப்புகளோடு,  
256 (28) வெவ்வேறு சேர்க்கைகளில், மாறாகவும் வரிசை மாற்றுங்கள் ஆகும்.  

அந்த இரு நிலைகளும், மின் பொத்தான் ஒன்றின் இரு அமைவுகளாகவோ, மின் அழுத்தம் அல்லது மின் ஓட்டம் ஒன்றின் இரு மட்டங்களாகவோ, ஒளிச்செறிவின் இரு மட்டங்களாகவோ, காந்தப்புலம் ஒன்றின் இரு முனைவுகளாகவோ இருக்கலாம். பொதுவாக எணினியியலில் இந்த இரு நிலைகளும் 0,1 என்ற இரு மதிப்புகளால் குறிக்கப்படுகிறது.  

ஒன்று (1), சுழியம் (0) ஆகிய இரு குறியீடுகளை வைத்து எண்கள் அனைத்தையும் குறிக்கும் முறையை இரும எண் முறை என்றும், அதில் 'இருமம்' என்பது ஓர் இரும இலக்கத்தினை எணினி இயல்பினைக் குறிக்கும் ஆங்கிலத்தின் bit (binary digit) என்பதன் தமிழாக்கம் இரும, இலக்கத்தின் எண்குழும இலக்கினை இருக்கிறது, இல்லை என்ற இரு நிலைகளை ஒரு உறுதி நிலைமாற்றி இலக்கினை எளிதாக தெளிவாக நிறுவலாம். இந்த இரும நிலை கருத்துரு மற்றும் கணிதம் கணினியியல், எணினியல் இலத்திரனியல் ஆகிய துறைகளுக்கு முக்கியம்.  

## சேமிப்பு அளவுகள்
- 1 அல்லது 0 ஏதேனும் = 1 இரும எனவும்
- 8 இரும = 1 எண்கு எனவும் (ஆங்கிலம்:byte)
- 1024 எண்கு = 1 கிலோ எண்கு (ஆங்கிலம்:kilo byte/kb)
- 1024 கிலோ எண்கு = 1 மெகா எண்கு (ஆங்கிலம்:mega byte/mb)
- 1024 மெகா எண்கு = 1 ஜிகா எண்கு (ஆங்கிலம்:giga byte/gb)
- 1024 ஜிகா எண்கு = 1 டெரா எண்கு(ஆங்கிலம்:tera byte/tb)
# சுண்டாட்டம்


***சுண்டாட்டம்*** (*Sundaattam*) பிரம்மா ஜி. தேவ் எழுதி இயக்கி வெளிவந்த தமிழ்த் திரைப்படமாகும். இர்பான் நாயகனாகவும், அருந்ததி கதாநாயகியாகவும் நடித்துள்ளனர். படத்துக்கு பிரிட்டோ மைக்கேல் இசையமைத்துள்ளார். மாலை பொழுதின் மயக்கத்திலே பட புகழ் அச்சு, பின்னணி இசையை மேற்கொண்டார். வட சென்னையின் ராயபுரம் பகுதியில் நடக்கும் கேரம் சூதாட்டத்தை அடிப்படையாகக் கொண்ட படமாக எடுக்கப்பட்டது. 1990களில் சென்னையை பின்னணியாக வைத்து எடுக்கப்பட்ட ஒரு நிஜ வாழ்க்கை சம்பவத்தை அடிப்படையாகக் கொண்ட இந்த படம், 8 மார்ச் 2013 அன்று வெளியிடப்பட்டு ,சராசரி விமர்சனங்களையே பெற்றது.  

## நடிப்பு
- பிரபாகரனாக இர்பான்
- கலைவாணியாக அருந்ததி
- காசியாக மது
- பாக்யா அண்ணாச்சியாக ஆடுகளம் நரேன்
- குணாவாக ஸ்டாலின்
- உமாவாக மிஷா கோஷல்

## ஒலிப்பதிவு
படத்துக்கு பிரிட்டோ மைக்கேல் இசையமைத்திருந்தார். இந்த இசைத் தொகுப்பு விமர்சகர்களிடையே கலவையான விமர்சனங்களைப் பெற்றது.
# நிரல்மொழிமாற்றி

**நிரல்மொழிமாற்றி** அல்லது **தொகுப்பி** (compiler) என்பது ஒரு நிரல் மொழியில் எழுதப்பட்ட நிரலை (source program), இன்னுமொரு நிரல் மொழிக்கு மாற்றும் ஒரு நிரல் (object level program) ஆகும். பொதுவாக சி++, ஜாவா போன்ற ஒரு மேல்நிலை மொழிகளில் இருந்து நிரல் மொழிமாற்றி கீழ்நிலை பொறி மொழிக்கு மாற்றும். நிரல் எழுதப்பட்ட மொழி மூல மொழி என்றும், அது மாற்றப்படும் மொழி பெயர்ப்பு மொழி என்றும் அழைக்கப்படும்.  

கணினி வன்பொருள்கள் பொறி மொழியையே புரிந்து கொள்வதால் ஒரு மேல் நிலையில் எழுதப்பட்ட ஒரு நிரல் கணினியில் இயங்குவதற்கு நிரல்மொழிமாற்றி அவசியம். இணையாக, ஏற்கனவே மொழிமாற்றப்பட்ட நிறைவேற்றத்தகு நிரலாக இருந்தாலும் கணினி அந்நிரலை நிறைவேற்றும். கணினி இயங்கும் நேரத்தில் மொழிமாற்றும் நிரல் மொழிமாற்றிகள் *interpreters* எனப்படும்.  

ஒரு நிரல்மொழிமாற்றியில் ஆறு கட்டங்கள் உள்ளன. அவை பின்வருமாறு  
1. சொல் பகுப்பாய்வு (Lexical analysis)
1. தொடரியல் பகுப்பாய்வு (Syntax analysis)
1. சொற்பொருளியல் பகுப்பாய்வு (Semantic analysis)
1. இடைநிலை குறியீடு உருவாக்கம் (Generation of intermediate code)
1. குறியீடு தேர்வுமுறை (Code optimisation)
1. குறியீடு உருவாக்கம் (Code generation)

##### சொல் பகுப்பாய்வு:
ஒரு தொகுப்பியின் சொல் பகுப்பாய்வு நிலையின் போது, உள்ளீடு சரம் (input string) அடையாளங்களாக (token) மாற்றப்படுகிறது.  

##### தொடரியல் பகுப்பாய்வு:
தொடரியல் பகுப்பாய்வின் போது, ஒரு டோக்கன் என்பது மரம் என்று அழைக்கப்படும் தொடரியல் மரம் (syntax tree) அல்லது இட மரமாக (parse tree) மாற்றப்படுகிறது.  

##### சொற்பொருளியல் பகுப்பாய்வு:
சொற்பொருளியல் பகுப்பாய்வு நிலையின் போது, இட மரத்தின் நிலைத்தன்மை சோதிக்கப்படுகிறது. மேலும் அதில் இருக்கும் மேலும் சீரற்ற காரணி நீக்கப்படும்.  

##### இடைநிலை குறியீடு உருவாக்கம்:
இடைநிலை குறியீடு என்பது நிலை நிரல் மற்றும் மூல நிலை நிரலுக்கு இடையில் உள்ள ஓர் குறியீடு ஆகும். அது போன்ற ஒரு குறியீடு இந்த கட்டத்தில் உருவாக்கப்படுகிறது.  

##### குறியீடு தேர்வுமுறை:
இடைநிலை குறியீடு செயலாக்காப் படிகள் எண்ணிக்கையை குறைத்தல்.  

##### குறியீடு உருவாக்கம்:
உகந்த குறியீட்டை உருவாக்க உதவும்.  

## நுட்பியல் சொற்கள்
- நிரல்மொழிமாற்றி - Compiler
- மேல்நிலை நிரல்மொழி - High Level Languages
- கீழ்நிலை நிரல்மொழி - Low Level Languages
- மூல மொழி - Source Language or Source Code
- பெயர்ப்பு மொழி - Target Language
- வன்பொருள் - Hardware
- பொறி மொழி - Machine Language
- நிறைவேற்றத்தகு நிரல் - Executable Program
- நிறைவேற்று- Execute
- Source Code Optimizer - மூல மொழி ஊகவுறுத்தி
- Code Generator - குறிமுறை இயற்றி/நிரல் இயற்றி
- Target Code Optimizer - பெயர்ப்பு மொழி ஊகவுறுத்தி
# மனோகர் ஜோஷி


**மனோகர் கஜானன் ஜோஷி** (*Manohar Gajanan Joshi*), (2 திசம்பர் 1937 – 23 பெப்ரவரி 2024) இந்தியாவில் உள்ள மகாராஷ்டிரா மாநிலத்தைச் சேர்ந்த முக்கிய அரசியல்வாதியாவார். இவர் சிவசேனா கட்சியின் முக்கியத் தலைவர்களில் ஒருவர். மகாராஷ்டிராவின் முதல்வராக 1995-1999 ஆண்டுகளில் பதவி வகித்தார்.  

மேலும், மாநிலங்களவை உறுப்பினராகவும் மக்களவை அவைத்தலைவராகவும் பதவி வகித்தவர். மகாராட்டிரா சட்டப்பேரவையிலும் மேலவையிலும் பதவி வகித்துள்ளார்.
# பவன்குமார் பன்சால்



**பவன் குமார் பன்சால்** (*Pawan Kumar Bansal*) இந்தியாவின் சண்டிகர் நகரத்தைச் சேர்ந்த ஓர் அரசியல்வாதியாவார். 1948 ஆம் ஆண்டு சூலை மாதம் 16 ஆம் நாளன்று இவர் பிறந்தார். இந்திய தேசிய காங்கிரசு கட்சியின் அரசியல்வாதியாக அறியப்படுகிறார். 2020 ஆம் ஆண்டு நவம்பர் மாதத்தில் இடைக்கால பொருளாளராக நியமிக்கப்பட்டார். மன்மோகன் சிங் அரசாங்கத்தில் ஒரு முன்னாள் அமைச்சராக இருந்தார். இந்தியாவின் 15ஆவது மக்களவையில் (2009-2014) சண்டிகர் தொகுதியை பிரதிநிதித்துவப்படுத்தினார். 28 அக்டோபர் 2012 ஆம் ஆண்டு அக்டோபர் மாதம் 28 ஆம் தேதி முதல் 2013 ஆம் ஆண்டு மே மாதம் 10 ஆம் தேதி வரை இரயில்வே அமைச்சராகப் பணியாற்றினார்.  

## ஆரம்பகால வாழ்க்கை
பன்சால் 1948 ஆம் ஆண்டு சூலை மாதம் 16 ஆம் தேதியன்று சங்குரூர் மாவட்டத்திலுள்ள சுனாம் நகரத்தில் பிறந்தார். இவரது குடும்பம் பஞ்சாபின் தாபாவிலிருந்து வந்தது. பாட்டியாலாவில் உள்ள யாதவிந்திரா பொதுப் பள்ளியில் பன்சால் படிக்கச் சென்றார். மேலும் சண்டிகரில் உள்ள செக்டார் 11, முதுகலை அரசு கல்லூரியில் இளம் அறிவியல் படித்தார். சண்டிகரில் உள்ள பஞ்சாப் பல்கலைக்கழகத்தின் சட்டத் துறையில் சட்டப் பட்டமும் பெற்றுள்ளார்.  

## தொழில்
பன்சால் 10, 13, 14 மற்றும் 15ஆவது மக்களவையில் சண்டிகரை நாடாளுமன்ற உறுப்பினராக பிரதிநிதித்துவப்படுத்தியுள்ளார். இரண்டாவது மன்மோகன் சிங் அமைச்சரவையில் நாடாளுமன்ற விவகாரத்துறை அமைச்சராகவும், நீர்வளத்துறை அமைச்சராகவும் பணியாற்றியுள்ளார். முதல் மன்மோகன் சிங் அமைச்சரவையில் நிதி மற்றும் நாடாளுமன்ற விவகாரங்களுக்கான இணை அமைச்சராகவும் அவர் பொறுப்பிலிருந்தார்.  

## இரயில்வே அமைச்சர்
1996 ஆம் ஆண்டு முதல் இவர் தனது கட்சியில் இருந்து முதலாவதாக இரயில்வே அமைச்சராகப் பொறுப்பேற்றார். இரயில்வே அமைச்சரானவுடன், இந்திய இரயில்வேயை லாபகரமாக நடத்துவதற்காக, கடந்த 15 ஆண்டுகளாக மாற்றமில்லாமல் இருந்த இரயில் கட்டண உயர்வுக்கு ஒப்புதல் அளித்தார். 2014 ஆம் ஆண்டு நடைபெற்ற மக்களவைத் தேர்தலில் சண்டிகரில் போட்டியிட்டார். அடுத்த தேர்தலில் இவர் மீண்டும் தனது முன்னாள் தொகுதியில் போட்டியிட்டார், ஆனால் மீண்டும் தோல்வியடைந்தார்.  

## 2013 இரயில்வே வரவு செலவுத் திட்டம்
2013 ஆம் ஆண்டிற்கான இரயில்வே வரவு செலவுத் திட்டம் இந்திய ரயில்வேயின் நிலையை மேம்படுத்துவதில் கவனம் செலுத்தியது. பவன் பன்சால் அருணாச்சலப் பிரதேசத்தை இணைக்கும் முதல் இரயில் இணைப்பைக் கொண்டு வந்தார். 0030 மணிநேரம் முதல் 2330 மணிநேரம் வரையிலான இணையவழி பயணச்சீட்டுகள் பதிவு செய்தல் மற்றும் கைபேசி வழியாக மின்-பயணச்சீட்டு எடுக்கும் வசதி செய்யப்பட்டது.  

இரயில் பயணிகளின், குறிப்பாக பெண் பயணிகளின் பாதுகாப்பை பலப்படுத்துவதற்காக, நான்கு பெண் இரயில்வே பாதுகாப்புப் படை இரயில்வே பாதுகாப்புப் படை பணியாளர்கள் அமைக்கப்பட்டு, மேலும் 8 நிறுவனங்கள் அமைக்கப்படும் என்று தெரிவித்தார். ஒரு மில்லியனுக்கும் அதிகமான மக்கள் தொகையும் மத முக்கியத்துவம் வாய்ந்த நகரங்களையும் மேம்படுத்துவதற்காக இந்திய ரயில்வே 104 இரயில் நிலையங்களை அடையாளம் கண்டது. அதாவது, அரசாங்கம் வெளியிட்ட வரவு செலவுத் திட்ட சிறப்பம்சங்களின்படி, இந்த ரயில் நிலையங்கள் தூய்மை தொடர்பான அனைத்து அம்சங்களிலும் கவனம் செலுத்தும். ஏ-1 மற்றும் பிற முக்கிய நிலையங்களில் 179 படிக்கட்டுகள் மற்றும் 400 மின்தூக்கிகள் முதியோர் மற்றும் மாற்றுத்திறனாளிகளுக்கு வசதியாக நிறுவப்படும் என்றும் அப்போது தெரிவிக்கப்பட்டது.  

## தனிப்பட்ட வாழ்க்கை
மதுபன்சால் என்ற பெண்ணை இவர் திருமணம் செய்து கொண்டார். இத்தம்பதியருக்கு இரண்டு ஆண் குழந்தைகள் பிறந்தனர்.
# அகோரிகள்



வில் கலந்து கொள்ள வரும் அகோரிகள்]]  

**அகோரிகள்** அல்லது **அகோரா சாதுகள்** என்பவர்கள் வட இந்திய சைவ சமய சாதுக்கள் ஆவர். கங்கை ஆற்றின் கரையில் வாழும் சைவ சமய ஆன்மீகவாதிகள். இவர்கள் மனிதநேயம் கொன்று மனிதர்களின் மாமிசத்தை சாப்பிடுகின்றனர். இவர்களின் பழக்கவழக்கங்கள் மற்றும் சம்பிரதாயங்கள் மனித வாழ்கைக்கு அப்பாற்றபட்டவை. இவர்களே இந்து சமயத்தின் கோர சாதுக்கள் ஆவர். இவர்கள் சிவனின் கோர ரூபமான பைரவரையும் வீரபத்திர்ரையும் வழிபடுவர். மனித கபால ஓட்டில் உண்பதும் குடிப்பதும் இவர்களுடைய தினசரி நடவடிக்கையில் ஒன்றாக இருக்கும். உடலுக்கு ஆடை ஏதும் அணியாமல் மனித எலும்புகளால் ஆன மாலையும், இடது கையில் மண்டை ஓட்டையும், வலது கையில் மணியும் கொண்டு திரிவது இவர்களுடைய அடையாளம். இவர்கள் இந்துசமய ஆன்மீகவாதிகள் என்றும் இவர்கள் இப்படி நிர்வாணமாக இருப்பதும் ஒருவகையில் கடவுள் பக்தி என்றும் அதற்கு சில புராண கதைகளையும், சில ஆதாரம் இல்லாத செய்திகளை, கதைகளை அகோரிகள் குறித்து சொல்கின்றன. காசி நகரத்தில் இவர்கள் அதிகம் காணப்படுகின்றனர். கும்பமேளா விழாக்களின் போது நாடெங்கும் உள்ள அகோரிகள் கலந்து கொள்கிறார்கள்.  

## திரைப்படம்
அகோரிகளைப் பற்றிய கதை தமிழில் நான் கடவுள் என்ற திரைப்படமாக வெளியானது.  

## இதனையும் காண்க
- கும்பமேளா
# மரியான்


**மரியான்** 2013 இல் வெளிவந்த தமிழ்த்திரைப்படம். வேணு ரவிச்சந்திரன் தயாரிப்பில் பரத் பாலா இயக்கும் இத்திரைப்படத்தில் தனுஷ், பார்வதி மேனன், சலிம் குமார் ஆகியோர் முன்னணி வேடங்களில் நடித்தனர். ஏ.ஆர். ரகுமான் இத்திரைப்படத்திற்கு இசையமைத்திருந்தார். சுடான் நாட்டில் இந்தியத் தொழிலாளிக்கு ஏற்பட்ட சம்பவத்தை அடிப்படையாகக்கொண்டதே இத்திரைப்படம் ஆகும்.  

## கதைமாந்தர்
- மரியானாக தனுஷ்
- பனிமலராக பார்வதி மேனன்
- தோமையாவாக சலிம் குமார்
- அப்புக்குட்டி
- ஜெகன்
- உமா ரியாஸ் கான்
- ரமா
- இமான் அண்ணாச்சி
- விநாயகன்
- அரி கிருஷ்ணன்

## பாடல்கள்
மரியான் திரைப்படத்தின் "நெஞ்சே எழு!" எனும் ஒற்றைப் பாடல் மே 3,2013 அன்று ரேடியோ மிர்ச்சி வானொலி வாயிலாக வெளியிடப்பட்டது.